[{"text_idx": "#000000", "text": "Loodustalgulised pu\u0308henduvad sel aastal ohustatud mudakonnale"}, {"text_idx": "#000001", "text": "Ta\u0308na kuulutati va\u0308lja Eestimaa Looduse Fondi (ELF) loodustalgute teema-aasta. 2022. aasta on pu\u0308hendatud harilikule mudakonnale. Mudakonnade arvukus on Eestis viimaste ku\u0308mnendite jooksul ma\u0308rkimisva\u0308a\u0308rselt langenud peaasjalikult sobilike elupaikade kadumise to\u0303ttu. Selle u\u0308mara ja va\u0308ikese kahepaikse kepsakama koivasirutuse nimel teevad talgulised la\u0308bi aasta erinevaid looduskaitselisi to\u0308id nende elupaikade parandamiseks."}, {"text_idx": "#000002", "text": "\u201eHarilik mudakonn enam nii harilik meie looduses pole. Liiki ohustab ma\u0308rgalade ja va\u0308ikeveekogude va\u0308hesus, veekvaliteedi langus ja ka maastikumuutused. Kui pole piisavalt mosaiiksust po\u0303llulappide, aiamaade, metsatukkade ja niitude na\u0308ol siis toitumisalad kaovad, elupaigad isoleeruvad ja mudakonni ja\u0308a\u0308bki ja\u0308rjest va\u0308hemaks,\u201c u\u0308tles zooloog ja kahepaiksete uurija Riinu Rannap. Paraku on viimaste ku\u0308mnete aastate jooksul mudakonnade arvukus Eestis ko\u0303vasti langenud. Mudakonnadel algab peagi sigimisaeg. See ta\u0308hendab, et sigimispaikade ligidal vo\u0303ib kuulda isaste koputuse laadset ha\u0308a\u0308lt, mida mudakonn ainsana Eesti kahepaiksetest teeb vee all. \u201ePeagi toimuvatel mudakonnaretkedel la\u0308hemegi mudakonna eriskummalisi ha\u0308a\u0308li kuulama,\u201d lisas Rannap."}]